Uëshë utsimbi piucquid sandote tabëcacno choash Esus isec tsadpanëdash.
Nuquin Papa tabadte shubu dapa tantiaquin nëidën nacnentsiash,
quequin atona dadpen icquidon piucquid dadpen bëbëshun sandobansho isec tsadpanëdash.
Adec tsadquin isaqui atona nibëdquid niante choquin aton piucquid tsasicquidëmpi daëd ictsëcquidi sandopanëdash.
Aden aton piucquid sandosho issun abëd icquido chomeshun naden Esusën chuipanëdash:
Abimbo chuinu.
Tantia.
Nianten:
Cun piucquid nibëdec,
quenquio icquin Nuquin Papa tantiaquioquin sandoquidquio nec,
aden utsibon sandoenquio icnubi.
Utsibon aton piucquid dadpen abi icnubi uesenquio icquin sandobededosh.
Adquidpenquio niante nec,
quequin tantiembi.
Adembidi:
¿Tedtsimbi dayun uapeba?
quenquio icquin atona daëdquiobi ictsëcquidi nibëdquio icnuc uesquioquin nianten sandosho isombi,
quepanëdash Esus.